18 martdan boshlab koronavirusga qarshi emlanmagan sayyohlar parvozdan avval va mamlakatga kelganidan so‘ng PZR test topshirishlari talab qilinmaydi. Foto: Depositphotos Buyuk Britaniya hukumati xorijlik turistlar uchun mamlakatga kirishda amaldagi koronavirus cheklovlarini bekor qildi. Bu haqda Rossiya turoperatorlar assotsiatsiyasi ma’lum qildi. Yangi qoidalarga ko‘ra, 18 martdan boshlab koronavirusga qarshi emlanmagan sayyohlar parvozdan avval va mamlakatga kelganidan so‘ng PZR test topshirishlari talab qilinmaydi. Bundan tashqari, chegarani kesib o‘tish uchun talab qilinadigan yo‘lovchilarni qidirish bo‘yicha majburiy shakl (PFL) ham bekor qilindi. Mamlakatda cheklovlardan faqat jamoat transporti va jamoat joylarida niqob taqish talabi saqlab qolindi.